**Gabriel José García Márquez** (6. 3. 1928 - 17. 4. 2014) je bio kolumbijski pisac, novinar, izdavač i politički aktivist. Dobio je Nobelovu nagradu za književnost 1982.

Životopis
---------

### Mladost

Rođen je u gradu zvanom Aracataca, obalnom gradu u sjevernoj Kolumbiji (u Magdaleni). Odrastao je s djedom i bakom po majci. Djed mu je bio pukovnik Nicolas Ricardo Márquez Mejla, liberalni veteran, jedan od osnivača tog grada i žestoki protivnik svih oblika tiranije. Svaki čitatelj Márquezovih djela prepoznaje detalje njegova djetinjstva koje je utkao u svoje knjige. 

Djed, koji je imao izvanbračnu djecu, sudjelovao u bitkama i dvobojima, koji ga je učio riječi iz rječnika, pokazivao mu led, i njegova baka Tranquilina Iguaran Cotes, koja je bila jako praznovjerna, pričala o duhovima, predosjećajima i sudbinskim znakovima, dali su značajan doprinos čudesnom svijetu njegovih djela. I kako je sam rekao da je sve njegovo pisanje bilo o iskustvima iz vremena koje je proveo s njima, a priče mora pisati na način da i sam vjeruje u njih i s istim izrazom kao što je to radila njegova baka: potpuno ravnodušna lica, uvjerena da je ono što govori, ma kako čudno zvučalo, potpuna istina. 

S osam godina, nakon smrti djeda, otišao je živjeti s roditeljima u grad Sucre i tada počinje njegovo formalno obrazovanje. Sramežljiv ali inteligentan, dobiva kasnije školarinu u isusovačkoj školi za nadarene učenike. Na nagovor roditelja krenuo je studirati pravo na *Universidad Nacional*. U to je vrijeme upoznao svoju tada trinaestogodišnju suprugu Mercedes, koja mu je obećala da će se udati za njega kada završi školovanje. Vjenčali su se četrnaest godina kasnije. Predavanja ga nisu pretjerano zanimala, ali je zavolio književnost i pročitavši Kafkinu »Preobrazbu« shvaća da se na taj način može pisati i kako je sam rekao da je to znao počeo bi i sam pisati mnogo ranije. 

Živio je prilično bijedno, priključio se književnom klubu "*el grupo de Barranquilla*", te počeo čitati Hemingwaya, Joycea te Faulknera, koji je postao njegov literarni heroj. Putovao je po Kolumbiji, 1954. godine se skrasio u Bogoti, te počeo raditi kao novinar u listu "*El Espectador*". 

Zbog jednog novinskog članka u kojem je opisao događaje jedinog preživjelog mornara kolumbijskog razarača koji je potonuo zbog nemara, a vlada to sve pokušavala preokrenuti i zataškati, Márquezu je život bio u opasnosti, te je morao napustiti domovinu. Putovao je po Europi, Venezueli, a riskirao je samo jednom, vratio se kako bi se vjenčao s Mercedes. 

U to doba je boravio i u Havani, započevši prijateljstvo s Castrom koje traje i dan danas te izaziva brojne negativne političke reakcije. Potaknut kubanskim događajima Márquez je pomogao pri osnivanju ureda Castrove izvještajne agencije *Prensa Latina* u Bogoti, a zatim i u New Yorku. Zbog svojih stavova uvrijedio je Amerikance, pa mu je sve do 1971. godine bio zabranjen ulazak u zemlju.

### Književna karijera

Svoje najveće uspjehe kao pisac doživio je u Mexico Cityju , gdje se sa suprugom i sinovima Roderigom i Gonzalom doselio 1959. godine.

Prva uspješna knjiga bila mu je »Pukovniku nema tko da piše«, objavljena 1961. a slijedio je »Pogreb velike mame« godinu dana kasnije. 

Za svoju najslavniju knjigu »Sto godina samoće« pričao je kako mu se dok je prilazio Acapulcu dogodilo svojevrsno otkrivenje i nije znao ni sam zašto, ali je znao da treba napisati tu knjigu. Doživljaj je bio tako cjelovit, da je na tom mjestu mogao izdiktirati prvo poglavlje, od riječi do riječi. 

Vratio je obitelj kući, zatvorio se u sobu, počeo pisati i to svakodnevno osamnaest mjeseci. Pušio je šest kutija cigareta na dan, prodao automobil i gotovo sve električne uređaje u kući kako bi mogao prehraniti obitelj i kupiti dovoljno papira za pisanje i založio preostale stvari u kući da pošalje rukopis izdavaču.

Njegovo je najpoznatije djelo i jedna od najčitanijih knjiga svjetske književnosti ugledalo svjetlo dana u lipnju 1969. Knjiga »Sto godina samoće« (*Cien años de soledad*) prodana je u više od 10 milijuna primjeraka i osvojila mnogobrojne nagrade, te je iznjedrila cijelu školu "magičnog realizma" (zanimljivo, sam se Márquez uvijek ograđivao od tog naziva).

Roman pokriva sto godina povijesti izmišljenog kolumbijskog gradića po imenu Macondo i prati obitelj Buendía kroz sedam generacija. Márquezova genijalna dosjetka, koju obilno koristi u romanu, jest da nevjerojatne događaje prikazuje kao nešto prirodno, dok običnim pojavama daje nadnaravno ozračje. Na primjer, kad građani Maconda prvi put vide led, čude mu se kao "velikom otkriću našega doba", a kad Cigani donesu leteći tepih, nije im ništa zanimljiviji od vrtuljka. Ista je strategija primijenjena na povijesne događaje: masakr neokolonijalista nad narodom prikazan je kao nešto mutno, tajanstveno, gotovo kao doživljaj u snu, a istovremeno se kiša cvijeća ili epidemija spavanja prihvaćaju kao konkretne, prirodne pojave. 

Márquez je tada imao 39 godina, a dobar dio zarađena novca darovao je ljevičarima u Angoli, Argentini, Kolumbiji i Nikaragvi te pomogao pri osnivanju organizacije HABEAS (organizacija posvećena sprječavanju zlouporabe vlasti i oslobađanju političkih zatvorenika u Latinskoj Americi).

Izlazak knjige »Patrijarhove jeseni« 1975. godine podijelilo je kritičare, jer su mnogi očekivali nastavak »Sto godina samoće«. S vremenom je knjiga dobila mjesto koje zaslužuje, a neki je smatraju njegovim najboljim djelom, a sam autor je jednom prilikom o njoj napisao da je to "poema o usamljenosti moćnika".

Zbog svojih političkih stavova, ponovno je morao otići iz Kolumbije u Meksiko, jer ga je kolumbijska vlada optužila da novčano pomaže gerilskoj grupi M-16. Godine 1982. dobio je Nobelovu nagradu, nastavio pisati, poučavati i bio je politički aktivan.

Romantičnim se temama vratio 1986. knjigom »Ljubav u doba kolere«, snažnom, poetičnom i komičnom pričom o ljubavi na duge staze u kojoj je opisana i priča o ljubavi njegovih roditelja. Uslijedile su »General u labirintu«, »12 hodočasnika« (zbirka pripovjedaka), »Ljubav i drugi demoni«.

### Starost

Novcem od Nobelove nagrade, koji je godinama stajao na računu Švicarske banke, Márquez je kupio danas vrlo cijenjene kolumbijske novine *Cambio*. S petnaest tisuća primjeraka, naklada je Cambija odmah skočila na pedeset tisuća, a maleni je odmak napravio 1996. godine "novinarskim" stilom napisavši knjigu »Vijest o otmici«, koja govori o kolumbijskoj narkomafiji.

Početkom ljeta 1999. počele su se širiti misteriozne glasine o Márquezovoj tajanstvenoj bolesti, netko je čak 9. srpnja 1999. plasirao na internet kako je pisac dan ranije umro u Mexico Cityju. Istina je bila da se on počeo još u proljeće loše osjećati i da je postao toliko slab da se počeo rušiti i u bolnici je postavljena dijagnoza ne-Hodgkinova limfoma]]. Terapija je bila uspješna, a u medijima se spominjao limfom niske zloćudnosti. A za to se vrijeme Márquez potpuno predao poslu, sve u strahu da svoja djela neće nikada završiti.

U jesen 2002. objavio je svoj prvi dio autobiografije »Živjeti da bi se pripovjedalo« i prvih 50 000 primjeraka prodano je u svega dva tjedna. Prvi dio memoara govori i o odnosima njegovih roditelja, a završava 1955. odnosno objavljivanjem prve priče. Knjiga otkriva porijeklo likova i pripovijesti iz »Sto godina samoće«, »Pukovniku nema tko da piše« ili »Kronika najavljene smrti«. U drugom dijelu piše o životu do objavljivanja »Sto godina samoće«, a treći o prijateljstvima s nekim od najpoznatijih svjetskih vođa, poput Castra ili bivšeg američkog predsjednika Billa Clintona, o kojem je napisao vrlo interesantan novinski profil tijekom skandala s Monicom Lewinsky.

Uglavnom je živio u Meksiku i Europi. Trenutačno najveći dio vremena provodi u gradu Mexico City.

Gabriel García Márquez smatra se najpoznatijim piscem magičnog realizma i to ponajprije zahvaljujući romanu »Patrijarhova jesen« koji je bajkovita priča o umirućem tiraninu i zbog kojeg je Gabriel Garcia Marquez postao najhvaljeniji i najpopularniji predstavnik magičnog realizma.

Nepotpun popis djela
--------------------

### Romani

* Sto godina samoće (*Cien años de soledad* - 1967.)
* Patrijarhova jesen (*El otoño del patriarca* - 1975.)
* Kronika najavljene smrti (*Crónica de una muerte anunciada* - 1981.)
* Ljubav u doba kolere (*El amor en los tiempos del cólera* - 1985.)
* O ljubavi i drugim nečistim silama (*Del amor y otros demonios* - 1994.)
* Pustolovina Miguela Littina (*Las Aventuras de Miguel Littín Clandestino en Chile* - 1986.)
* Living to Tell the Tale(Vivir para contarla) *2002.*

### Priče i novele

* *Pukovniku nema tko da piše* (*El coronel no tiene quien le escriba* -1961.)
* *Sahrana Velike Mame* (*Los funerales de la Mamá Grande* - 1962.)
* *Zla kob* (*La mala hora*) 1962.)
* *Dvanaest hodočasnika* (*Doce cuentos peregrinos* - 1992.)
* *Sretan put, gospodine predsjedniče!*

Izvori
------

1. ↑  "The Journal of the Plague Year by Daniel Defoe"
2. ↑  "At the university in Bogotá, I started making new friends and acquaintances, who introduced me to contemporary writers. One night a friend lent me a book of short stories by Franz Kafka. I went back to the pension where I was staying and began to read The Metamorphosis. The first line almost knocked me off the bed."
3. 1 2  "I had never read Joyce, so I started reading Ulysses. I read it in the only Spanish edition available. Since then, after having read Ulysses in English as well as a very good French translation, I can see that the original Spanish translation was very bad. But I did learn something that was to be very useful to me in my future writing—the technique of the interior monologue. I later found this in Virginia Woolf, and I like the way she uses it better than Joyce."
4. ↑  "I’m not sure whether I had already read Faulkner or not, but I know now that only a technique like Faulkner’s could have enabled me to write down what I was seeing. The atmosphere, the decadence, the heat in the village were roughly the same as what I had felt in Faulkner. It was a banana-plantation region inhabited by a lot of Americans from the fruit companies which gave it the same sort of atmosphere I had found in the writers of the Deep South. Critics have spoken of the literary influence of Faulkner, but I see it as a coincidence: I had simply found material that had to be dealt with in the same way that Faulkner had treated similar material."
5. ↑  "My influence had been Faulkner; now it was Hemingway."

Vanjske veze
------------

***Gabriel García Márquez*** na Wikimedijinoj ostavi

* Gabriel García Márquez Arhivirano 2005-01-30 na Wayback Machine-u (`en`)
* Nobelova nagrada

| * p
* r
* u
Dobitnici Nobelove nagrade za književnost  |
| --- |
| 1901. – 1925. | 

1901. Sully Prudhomme  **•** 
1902. Theodor Mommsen  **•** 
1903. Bjørnstjerne Bjørnson  **•** 
1904. Frédéric Mistral / José Echegaray y Eizaguirre  **•** 
1905. Henryk Sienkiewicz  **•** 
1906. Giosuè Carducci  **•** 
1907. Rudyard Kipling  **•** 
1908. Rudolf Eucken  **•** 
1909. Selma Lagerlöf  **•** 
1910. Paul von Heyse  **•** 
1911. Maurice Maeterlinck  **•** 
1912. Gerhart Hauptmann  **•** 
1913. Rabindranath Tagore  **•** 
1915. Romain Rolland  **•** 
1916. Verner von Heidenstam  **•** 
1917. Karl Adolph Gjellerup / Henrik Pontoppidan  **•** 
1919. Carl Spitteler  **•** 
1920. Knut Hamsun  **•** 
1921. Anatole France  **•** 
1922. Jacinto Benavente  **•** 
1923. William Butler Yeats  **•** 
1924. Władysław Reymont  **•** 
1925. George Bernard Shaw
 |
| 1926. – 1950. | 

1926. Grazia Deledda  **•** 
1927. Henri Bergson  **•** 
1928. Sigrid Undset  **•** 
1929. Thomas Mann  **•** 
1930. Sinclair Lewis  **•** 
1931. Erik Axel Karlfeldt  **•** 
1932. John Galsworthy  **•** 
1933. Ivan Bunjin  **•** 
1934. Luigi Pirandello  **•** 
1936. Eugene O'Neill  **•** 
1937. Roger Martin du Gard  **•** 
1938. Pearl S. Buck  **•** 
1939. Frans Eemil Sillanpää  **•** 
1944. Johannes Vilhelm Jensen  • 
1945. Gabriela Mistral  **•** 
1946. Hermann Hesse  **•** 
1947. André Gide  **•** 
1948. Thomas Stearns Eliot  **•** 
1949. William Faulkner  **•** 
1950. Bertrand Russell
 |
| 1951. – 1975. | 

1951. Pär Lagerkvist  **•** 
1952. François Mauriac  **•** 
1953. Winston Churchill  **•** 
1954. Ernest Hemingway  **•** 
1955. Halldór Laxness  **•** 
1956. Juan Ramón Jiménez  **•** 
1957. Albert Camus  **•** 
1958. Boris Pasternak1  **•** 
1959. Salvatore Quasimodo  **•** 
1960. Saint-John Perse  **•** 
1961. Ivo Andrić  **•** 
1962. John Steinbeck  **•** 
1963. Jorgos Seferis  **•** 
1964. Jean-Paul Sartre2  **•** 
1965. Mihail Šolohov  **•** 
1966. Šmuel Josef Agnon / Nelly Sachs  **•** 
1967. Miguel Ángel Asturias  **•** 
1968. Yasunari Kawabata  **•** 
1969. Samuel Beckett  **•** 
1970. Aleksandar Solženjicin  **•** 
1971. Pablo Neruda  **•** 
1972. Heinrich Böll  **•** 
1973. Patrick White  **•** 
1974. Eyvind Johnson / Harry Martinson  **•** 
1975. Eugenio Montale
 |
| 1976. – 2000. | 

1976. Saul Bellow  **•** 
1977. Vicente Aleixandre  **•** 
1978. Isaac Bashevis Singer  **•** 
1979. Odiseas Elitis  **•** 
1980. Czesław Miłosz  **•** 
1981. Elias Canetti  **•** 
1982. Gabriel García Márquez  **•** 
1983. William Golding  **•** 
1984. Jaroslav Seifert  **•** 
1985. Claude Simon  **•** 
1986. Wole Soyinka  **•** 
1987. Joseph Brodsky  **•** 
1988. Naguib Mahfouz  **•** 
1989. Camilo José Cela  **•** 
1990. Octavio Paz  **•** 
1991. Nadine Gordimer  **•** 
1992. Derek Walcott  **•** 
1993. Toni Morrison  **•** 
1994. Kenzaburō Ōe  **•** 
1995. Seamus Heaney  **•** 
1996. Wisława Szymborska  **•** 
1997. Dario Fo  **•** 
1998. José Saramago  **•** 
1999. Günter Grass  **•** 
2000. Gao Xingjian
 |
| 2001. – 2023. | 

2001. Vidiadhar Surajprasad Naipaul  **•** 
2002. Imre Kertész  **•** 
2003. J. M. Coetzee  **•** 
2004. Elfriede Jelinek  **•** 
2005. Harold Pinter  **•** 
2006. Orhan Pamuk  **•** 
2007. Doris Lessing  **•** 
2008. Jean-Marie Gustave Le Clézio  **•** 
2009. Herta Müller  **•** 
2010. Mario Vargas Llosa  **•** 
2011. Tomas Tranströmer  **•** 
2012. Mo Yan  **•** 
2013. Alice Munro  **•** 
2014. Patrick Modiano  **•** 
2015. Svetlana Aleksijevič  **•** 
2016. Bob Dylan  **•** 
2017. Kazuo Ishiguro  **•** 
2018. Olga Tokarczuk3  **•** 
2019. Peter Handke  **•** 
2020. Louise Glück  **•** 
2021. Abdulrazak Gurnah  **•** 
2022. Annie Ernaux
 |
| 1 Pasternak je odbio nagradu zbog pritiska tadašnjeg komunističkog režima.  • 2 Sartre je odbio nagradu iz moralnih razloga i zato jer se nije želio vezati uz institucije.  • 3 Nagrada je retroaktivno uručena 2019. godine. |

| * p
* r
* u
Djela Gabriela Garcíje Márqueza |
| --- |
| Romani | *La mala hora* · *Cien años de soledad* · *El otoño del patriarca* · *Crónica de una muerte anunciada* · *El amor en los tiempos del cólera* · *El general en su laberinto* · *Del amor y otros demonios* · *Memoria de mis putas tristes* |
| Kratke priče i novele | "La Hojarasca" · "El coronel no tiene quién le escriba" · "Los funerales de la Mamá Grande" · "La increíble y triste historia de la cándida Eréndira y de su abuela desalmada" · *Doce cuentos peregrinos* · "El ahogado más hermoso del mundo" · "Un señor muy viejo con unas alas enormes" |
| Ne-fikcija | *Relato de un náufrago* · *La aventura de Miguel Littín clandestino en Chile* · *Noticia de un secuestro* · *Vivir para contarla* |
| Govor | *Samoća Latinske Amerike* |
| Magični realizam · Macondo |

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 54147956
* LCCN: n79063441
* ISNI: 0000 0001 2133 3785
* GND: 118537601
* SELIBR: 187954
* SUDOC: 026881241
* BNF: cb119040929 (podaci)
* BIBSYS: 90056025
* MusicBrainz: 5ced2364-f997-4a17-a21e-03d1c9277823
* NLA: 35112253
* NDL: 00440510
* NKC: jn19981001318
* BNE: XX933268
* CiNii: DA00048029
* CONOR.SI: 8526947
* NSK: 000011357

 |